## El Museu de les Ciències organitza la taula redona ‘Leonardo. El mite com a llegat’

*** L’activitat, d’accés lliure i que serà moderada per Christian Gálvez, se celebrarà el dissabte 22 de novembre a partir de les 19:00 hores en l’Auditori Santiago Grisolía**

El Museu de les Ciències ha organitzat la jornada ‘Leonardo. El mite com a llegat’ que tindrà lloc el dissabte 22 de novembre a partir de les 19:00 hores en l’Auditori Santiago Grisolía. Esta activitat, d’accés lliure fins a completar aforament, forma part de la programació especial pel 25 aniversari del Museu de les Ciències que acull des de març l’exposició ‘Leonardo. 500 anys de geni’.

La taula redona començarà amb la presentació per part del moderador de l’activitat, Christian Gálvez, que donarà pas a la conferència ‘Leonardo da Vinci. La cultura de les màquines en el Renaixement’ impartida per l’expert Claudio Giorgione. Giorgione és historiador de l’art, responsable d’exposicions i comissari del departament ‘Leonardo, Art i Ciència’ en el Museu Nacional de la Ciència i la Tecnologia Leonardo da Vinci de Milà, a on treballa des de 1997.

Després de la xarrada, s’iniciarà la taula redona moderada pel presentador de televisió Christian Gálvez, que és també divulgador especialitzat en la figura de Leonardo. A més del conferenciant Claudio Giorgione, comptarà amb la participació de José Manuel Nieves, periodista i divulgador especialitzat en ciència i noves tecnologies, José Antonio Lorente Acosta, catedràtic de Medicina Legal i Forense en la Universitat de Granada. En esta trobada s’exploraran les múltiples facetes de Leonardo -l’inventor, el científic, l’artista i el ser humà-, i s’analitzarà la seua influència en la cultura i la ciència contemporànies.

L’activitat també es podrà seguir a través del canal de YouTube de la Ciutat de les Arts i les Ciències.

Fecha: 16/11/2025